CELEX: 32021R0252
Language: sk
Date: 2021-01-29 00:00:00
Title: Vykonávacie nariadenie Komisie (EÚ) 2021/252 z 29. januára 2021, ktorým sa vykonáva odpočítanie od portugalskej rybolovnej kvóty v prípade sardely európskej z dôvodu nadmerného rybolovu v predchádzajúcom roku

19.2.2021   
               
               
                  SK
               
               
                  Úradný vestník Európskej únie
               
               
                  L 58/12
               
            
         VYKONÁVACIE NARIADENIE KOMISIE (EÚ) 2021/252
         z 29. januára 2021,
         ktorým sa vykonáva odpočítanie od portugalskej rybolovnej kvóty v prípade sardely európskej z dôvodu nadmerného rybolovu v predchádzajúcom roku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 105 ods. 1, 2 a 3,
         keďže:
         
                     (1)
                  
                  
                     Rybolovné kvóty v prípade sardely európskej (Engraulis encrasicolus) v zónach 9 a 10 Medzinárodnej rady pre výskum mora (ICES) a vo vodách Únie oblasti 34.1.1 (ANE/9/3411) Výboru pre rybolov v stredovýchodnom Atlantiku (CECAF) sa stanovili nariadením Rady (EÚ) 2019/124 (2) na obdobie od 1. júla 2019 do 30. júna 2020.
                  
               
                     (2)
                  
                  
                     Rybolovné kvóty v prípade sardely európskej (Engraulis encrasicolus) v zónach ICES 9 a 10 a vo vodách Únie oblasti CECAF 34.1.1 (ANE/9/3411) sa stanovili nariadením Rady (EÚ) 2020/123 (3) na obdobie od 1. júla 2020 do 30. júna 2021.
                  
               
                     (3)
                  
                  
                     Podľa článku 105 ods. 1 nariadenia (ES) č. 1224/2009 v prípade, keď Komisia stanoví, že členský štát prekročil rybolovné kvóty, ktoré mu boli pridelené, Komisia má vykonať odpočítanie od budúcich rybolovných kvót daného členského štátu.
                  
               
                     (4)
                  
                  
                     V článku 105 ods. 2 a 3 nariadenia (ES) č. 1224/2009 sa stanovuje, že takéto odpočítania sa musia vykonať v nasledujúcom roku alebo rokoch uplatnením príslušných koeficientov násobenia stanovených v danom článku.
                  
               
                     (5)
                  
                  
                     Portugalsko prekročilo svoju rybolovnú kvótu v prípade sardely európskej (Engraulis encrasicolus) v zónach ICES 9 a 10 a vo vodách Únie oblasti CECAF 34.1.1 (ANE/9/3411) na obdobie od 1. júla 2019 do 30. júna 2020.
                  
               
                     (6)
                  
                  
                     V prípade populácie, pri ktorej došlo k prekročeniu rybolovnej kvóty, je preto vhodné vykonať odpočítanie od rybolovnej kvóty, ktorá bola Portugalsku pridelená na obdobie od 1. júla 2020 do 30. júna 2021, prípadne na nasledujúce roky,
                  
               PRIJALA TOTO NARIADENIE:
         
            Článok 1
            Rybolovná kvóta pridelená Portugalsku v prípade sardely európskej (Engraulis encrasicolus) v zónach 9 a 10 Medzinárodnej rady pre výskum mora (ICES) a vo vodách Únie oblasti 34.1.1 (ANE/9/3411) Výboru pre rybolov v stredovýchodnom Atlantiku (CECAF) na obdobie od 1. júla 2020 do 30. júna 2021, stanovená v nariadení (EÚ) 2020/123, sa znižuje podľa prílohy k tomuto nariadeniu.
         
         
            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. januára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2019/124 z 30. januára 2019, ktorým sa na rok 2019 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 29, 31.1.2019, s. 1).
         
            (3)  Nariadenie Rady (EÚ) 2020/123 z 27. januára 2020, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 25, 30.1.2020, s. 1).
      
      
         
            PRÍLOHA
            
                        Členský štát
                     
                     
                        Kód druhu
                     
                     
                        Kód oblasti
                     
                     
                        Názov druhu
                     
                     
                        Názov oblasti
                     
                     
                        Počiatočná kvóta na obdobie od 1. júla 2019 do 30. júna 2020 (v kilogramoch)
                     
                     
                        Povolené vylodenia na obdobie od 1. júla 2019 do 30. júna 2020 (celkové upravené množstvo v kilogramoch)  (1)
                        
                     
                     
                        Celkové úlovky na obdobie od 1. júla 2019 do 30. júna 2020 (množstvo v kilogramoch)
                     
                     
                        Čerpanie kvóty v súvislosti s povolenými vylodeniami (%)
                     
                     
                        Prekročenie rybolovných kvót v súvislosti s povolenými vylodeniami (množstvo v kilogramoch)
                     
                     
                        Koeficient násobenia  (2)
                        
                     
                     
                        Dodatočný koeficient násobenia  (3)
                           ,
                            (4)
                        
                     
                     
                        Zostávajúce odpočítania z predchádzajúceho(-ich) roku(-ov)  (5) (množstvo v kilogramoch)
                     
                     
                        Odpočítania, ktoré sa majú uplatňovať na obdobie od 1. júla 2020 do 30. júna 2021 (množstvo v kilogramoch)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        sardela európska
                     
                     
                        Zóny ICES 9 a 10; vody Únie oblasti CECAF 34.1.1
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Kvóty, ktoré má členský štát k dispozícii podľa nariadenia (EÚ) 2019/124 po zohľadnení výmen rybolovných možností v súlade s článkom 16 ods. 8 nariadenia Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22), presunov kvóty z roku 2018 do roku 2019 v súlade s článkom 4 ods. 2 nariadenia Rady (ES) č. 847/96, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok (Ú. v. ES L 115, 9.5.1996, s. 3), a s článkom 15 ods. 9 nariadenia (EÚ) č. 1380/2013, alebo prerozdelenia a zníženia rybolovných možností v súlade s článkom 37 a článkom 105 nariadenia (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).
            
               (2)  Podľa článku 105 ods. 2 nariadenia (ES) č. 1224/2009. Vo všetkých prípadoch, keď bola rybolovná kvóta prekročená o 100 alebo menej ton, sa vykoná odpočítanie vo výške prekročenia rybolovnej kvóty * 1,00.
            
               (3)  Podľa článku 105 ods. 3 nariadenia (ES) č. 1224/2009 a za predpokladu, že rybolovná kvóta bola prekročená o viac ako 10 %.
            
               (4)  Písmeno „A“ znamená, že sa uplatnil dodatočný koeficient násobenia 1,5, pretože členský štát počas predchádzajúcich 2 rokov opakovane prekročil svoju kvótu. Písmeno „C“ znamená, že sa uplatnil dodatočný koeficient násobenia 1,5, keďže na populáciu sa vzťahuje viacročný plán.
            
               (5)  Zvyšné množstvá z predchádzajúceho(-ich) roku(-ov).